

REPUBLIKA HRVATSKA

OSJEČKO-BARANJSKA ŽUPANIJA

|  |  |
| --- | --- |
|  | DJEČJI VRTIĆ OGLEDALCE  ERNESTINOVO |

KLASA: 601-02/24-05/3

URBROJ: 2158-109-02-24-3

Ernestinovo, 22. ožujka 2024. g.

Na temelju članka 20. Stavka 2 . Zakona o predškolskom odgoju i obrazovanju (NN 10/97, 107/07 , 94/13, 57/22, 101/23) i članka 50. Statuta Dječjeg vrtića Ogledalce Ernestinovo, KLASA:012-03/22-01/2, URBROJ: 2158-109-02-22-1 od 19. srpnja 2022.g. Upravno vijeće na 52. sjednici održanoj 22. ožujka 2024. godine donosi

**ODLUKU**

**O UPISU DJECE U DJEČJI VRTIĆ OGLEDALCE ERNESTINOVO**

**ZA PEDAGOŠKU 2024./2025. GODINU**

**Članak 1.**

Ovom odlukom utvrđuje se način i organizacija upisa za 2024./2025. godinu. Načine ostvarivanja prednosti pri upisu djece u Dječji vrtić Ogledalce Ernestinovo utvrdilo je Općinsko vijeće Općine Ernestinovo Odlukom o kriterijima i mjerilima upisa te načinu ostvarivanja prednosti pri upisu djece, KLASA: 601-02/23-02/5, URBROJ: 2158-19-01-23-1 , od 15. ožujka 2023. godine.

**Članak 2.**

U Dječji vrtić Ogledalce Ernestinovo za pedagošku godinu 2024./2025., uz upisanu djecu u prethodnoj pedagoškoj godini, objavljuje se broj slobodnih mjesta za upis djece u sljedeće programe:

1. **REDOVITI CJELODNEVNI VRTIĆKI PROGRAM U TRAJANJU 10 SATI**

* Za djecu u dobi od 3 do 7 godine
* **10 mjesta**

1. **REDOVITI CJELODNEVNI JASLIČKI PROGRAM U TRAJANJU 10 SATI**

* za djecu u dobi od 1 do 3 godine
* **14 mjesta**

1. **KRAĆI PROGRAM PREDŠKOLE DO 250 SATI( 150 SATI) GODIŠNJE**

* za djecu u godini pred polazak u školu koja nisu uključena u redoviti vrtićki program
* program traje od 3. ožujka 2025. do 29. svibnja 2025. g.
* broj mjesta nije određen

**Članak 3.**

U Dječji vrtić Ogledalce Ernestinovo upisuju se djeca od navršene 1. godine života do polaska u osnovnu školu.

Prijave za upis djece primaju od **2. svibnja do 10. svibnja 2024. godine. Obavijest o upisima biti će objavljena na oglasnoj ploči i mrežnoj stranici vrtića.**

Roditelj odnosno staratelj podnosi Prijavu za upis djeteta u Dječji vrtić Ogledalce Ernestinovo.

Obrazac za Prijavu dostupan je u dječjem vrtiću i na web stranici .

Ostale obavijesti roditelji će dobiti prigodom ispunjavanja prijave za upis.

Za upis djeteta u dječji vrtić roditelji prilažu slijedeću dokumentaciju:

1. popunjen i potpisan Zahtjev - Prijavu za upis djeteta,
2. preslika rodnog lista ili izvatka iz matične knjige rođenih,
3. preslika uvjerenja (MUP-a) o prebivalištu djeteta, ne starijeg od 6 mjeseci
4. preslika osobnih iskaznica oba roditelja ili uvjerenje o prebivalištu

5. potvrde – elektronički zapis o radno pravnom statusu (ispis iz evidencije HZMO-a)

6. liječničko uvjerenje

7. potvrdu nadležne ustanove za dijete s teškoćama u razvoju,

8. preslike ostalih dokumenata kojima se dokazuje neka od prednosti pri upisu

**Članak 4.**

Temeljem Pravilnika o postupku i mjerilima upisa djece u Dječji vrtić Ogledalce Ernestinovo prednost pri upisu djece prednost imaju djeca s prebivalištem na području Općine Ernestinovo.

Ukoliko se sva prijavljena djeca ne mogu upisati u Vrtić, primjenjivati će se zakonski kriteriji i redoslijed za ostvarivanje prednosti pri upisu primjenom modela bodovanja, kako slijedi:

|  |  |  |
| --- | --- | --- |
| **KRITERIJI** | **DOKUMETACIJA** | **MJERILA BODOVANJA** |
| 1. Djeca roditelja invalida Domovinskog rata | Rješenje o statusu HRVI, preslika smrtnog lista ili izvadak iz matice umrlih | 14 bodova |
| 2. Dijete iz obitelji s troje ili više djece | Za svako dijete rodni list ili izvadak iz Matice rođenih ili potvrda o rođenju djeteta | 12 bodova |
| 3. Djeca oba zaposlena roditelja | Original potvrda poslodavca o zaposlenju roditelja | 1. bodova |
| 4. Djeca s teškoćama u razvoju i kroničnim bolestima | Preslika zdravstvene i druge dokumentacije (sukladno članku 6. Državnog pedagoškog standarda) | 11 bodova |
| 1. Djeca samohranih roditelja 2. Dijete jednorodnih obitelji 3. Djeca osoba s invaliditetom Upisanih u Hrvatski registar osoba s invaliditetom 4. Djeca koja su ostvarila pravo na socijalnu uslugu smještaja u udomiteljskim obiteljima 5. Djeca koja imaju prebivalište ili boravište na području dječjeg vrtića | Rodni list, smrtni list za preminulog roditelja ili potvrda o nestanku drugog roditelja ili rješenje Centra za socijalnu skrb o privremenom uzdržavanju djeteta,  Potvrda o prebivalištu | 6 bodova |
| 1. Djeca roditelja koji primaju doplatak za djecu ili roditelja korisnika zajamčene minimalne naknade. | Važeće rješenje o primanju dječjeg doplatka,  Preslika rodnog lista ili izvatka iz Matice rođenih ili potvrda o rođenju | 4 boda |

Roditelji koji se pozivaju na neki od kriterija za ostvarivanje prednosti, prijavi za upis dužni su priložiti dokumentaciju kako je navedeno u tablici.

Za točnost podataka iz prethodnog stavka ovog članka odgovorne su osobe koje su izdale dokumente, odnosno podnositelj zahtjeva. U slučaju osnovane sumnje u točnost podataka iz priloženih dokumenata Povjerenstvo koje obavlja upis može obaviti provjeru. Podnositelji prijava koji nisu priložili odgovarajuće dokaze ne mogu se pozivati na prednost pri upisu. Prednost pri upisu unutar pojedinih skupina djece ima dijete koje se može razvrstati u više navedenih skupina, čime prikuplja veći broj bodova.

**Ukoliko se sva prijavljena djeca mogu upisati neće se primjenjivati kriteriji za ostvarivanje prednosti.**

**Članak 5.**

Program predškole obavezan je za svu djecu u godini dana prije polaska u osnovnu školu sukladno čl. 23. a Zakona o predškolskom odgoju i obrazovanju (Narodne novine br.10/97, 107/07, 94/13, 98/19, 57/22). Za upis u program predškole, u trajanju od 250 sati (iznimno 150 sati, ukoliko je broj prijavljene djece manji od 5), objavljuje se Javni poziv te je potrebno priložiti **sljedeću dokumentaciju**:

1. Popunjena i potpisana prijava za upis djeteta u program predškole
2. Izvadak iz matične knjige rođenih ili Rodni list djeteta
3. Uvjerenje o prebivalištu djeteta
4. Preslike osobnih iskaznica oba roditelja
5. Potvrda o obavljenom sistematskom zdravstvenom pregledu djeteta te dodatnu zdravstvenu potvrdu u slučaju promjena zdravlja nastalih nakon sistematskog zdravstvenog pregleda
6. Ostalu zdravstveno-medicinsku dokumentaciju bitnu za procjenu psihofizičkog i razvojnog statusa djeteta (ukoliko istu roditelji posjeduju).

**Program predškole namijenjen je za djecu koja nisu uključena u redovni vrtićki program, te će se način i vrijeme provedbe programa odrediti nakon zaprimanja prijava, kad se utvrdi točan broj djece.**

**Članak 6.**

Postupak upisa provodi Povjerenstvo za upise.

Povjerenstvo provodi odabir djece na temelju ove Odluke te Pravilnika o postupku i mjerilima upisa djece u Dječji vrtić Ogledalce Ernestinovo.

Povjerenstvo utvrđuje prijedlog upisa djece na temelju provedenog postupka.

Prijedlog se dostavlja Upravnom vijeću.

Odluku o upisu djece donosi Upravno vijeće.

Rezultati upisa djece na temelju Odluke Upravnog vijeća biti će objavljeni na mrežnoj stranici i oglasnoj ploči Dječjeg vrtića Ogledalce Ernestinovo do **1. srpnja 2024. godine.**

Roditelj djeteta ima pravo na žalbu za rezultate upisa u roku od petnaest dna (15) dana od dana objave Odluke o upisu.

Žalba se dostavlja u pisanom obliku na adresu Vrtića, Školska 4, 31215 Ernestinovo.

**Članak 7.**

Sudjelovanje roditelja u ukupnoj cijeni programa utvrđuje se u skladu s Odlukom o mjerilima za naplatu usluga Dječjeg vrtića Ogledalce Ernestinovo od roditelja – korisnika.

Roditelj odnosno staratelj, obavezan je zaključiti ugovor o ostvarivanju programa predškolskog odgoja i naobrazbe u dječjem vrtiću najkasnije do početka pedagoške godine.

Prije uključivanja djeteta u odgojnu skupinu roditelj je obvezan dostaviti dječjem vrtiću potvrdu nadležnog liječnika o zdravstvenom stanju djeteta i kopiju knjižice cijepljenja.

Roditelj ili staratelj koji je korisnik neke od beneficija obvezan je prijaviti dječjem vrtiću promjenu svih okolnosti koje utječu na visinu sudjelovanja u ekonomskoj cijeni vrtića.

**Predsjednik Upravnog vijeća**

**Damir Matković, mag. iur., v.r.**